گوپال متل

گوپال متل (پیدائش: 6 جون 1906ء—وفات: 15 اپریل 1993ء) اردو کے مصنف، نقاد، شاعر اور صحافی تھے۔

سوانح 
گوپال متل کی پیدائش 6 جون 1906ء کو مالیرکوٹلہ (پنجاب) میں ہوئی۔ گوپال کے والد ولائیتی رام جین طب یونانی کے ماہر تھے۔ گوپال نے اپنی تعلیم مالیرکوٹلہ میں مکمل کی اور مزید تعلیم کے حصول کے لیے ضلع انبالہ کے سنتان دھرم کالج میں داخلہ لیا۔ بعد ازاں لدھیانہ سے شائع ہونے والے اخبار صبح اُمید میں ملازمت اختیار کی۔ صبح اُمید کے انقطاع کے بعدلاہور چلے آئے جہاں مولانا تاجور نجیب آبادی کے اخبار شاہکار میں ملازم ہو گئے، اِس کے علاوہ ایک فلمی میگزین جگت لکشمی کے بھی لکھتے رہے۔ تقسیم ہند اگست 1947ء میں بھارت چلے گئے اور وہاں ملاپ اور تیج نامی رونامہ اخبارات میں بطور صحافی لکھتے رہے۔ 1953ء میں اپنا ادبی جریدہ تحریک جاری کیا جس کی ادارت خود کی۔ 1956ء سے 1976ء تک مخمور سعیدی نے بطور معاون مدیر خدمات انجام دیں۔

وفات 
گوپال متل 87 سال کی عمر میں 15 اپریل 1993ء کو دہلی میں فوت ہوئے۔

کتابیات 
اردو شاعری:
 دو راہا (1944)
 صحرا میں اذان (1970)
 شرار نغمہ (1984)
 سچے بول (1988)
 کلیات گوپال متال (1994)

آپ بیتی:
 لاہور کا جو ذکر کیا

مزید دیکھیے 
 اردو زبان
 شاعری

حوالہ جات 

1906ء کی پیدائشیں
1993ء کی وفیات
بیسویں صدی کے بھارتی شعرا
بیسویں صدی کے بھارتی مرد مصنفین
بیسویں صدی کے مرد مصنفین
بھارتی اردو شعرا
بھارتی مرد شعرا
پنجاب، بھارت کے شعرا
ضلع سنگرور کی شخصیات
ہندو شعرا